**DOHODA O ODBORNEJ PRAXI ŠTUDENTA**

**I. Zmluvné strany**

|  |
| --- |
| Univerzita Konštantína Filozofa v NitreFilozofická fakulta |
| sídlo | Štefánikova 67, 949 74 Nitra |
| IČO | 00157716 |
| v zastúpení | prof. PhDr. Martin Hetényi, PhD.dekan fakulty |

(ďalej len „**Univerzita**“)

**a**

|  |
| --- |
| *názov spoločnosti* |
| sídlo | *doplniť* |
| IČO | *doplniť* |
| v zastúpení | *doplniť* |

(ďalej len „**Poskytovateľ**“)

**a**

|  |
| --- |
| *meno študenta* |
| bytom | *doplniť* |
| dátum narodenia | *doplniť* |

(ďalej len „**Študent**“)

v zmysle § 51 Občianskeho zákonníka a Zákona č. 131/2002 Z.z. o vysokých školách týmto uzatvárajú Dohodu o odbornej praxi študenta (ďalej len „**Dohoda**“).

**II. Predmet a cieľ Dohody**

1. Predmetom tejto Dohody je bezodplatné vykonanie odbornej praxe Študenta na pracovisku Poskytovateľa alebo inak spôsobom primerane umožňujúcim dosiahnutie cieľa Dohody.
2. Cieľom plnenia Dohody je overenie teoretických poznatkov **Študenta študijného programu anglický jazyk v odbornej komunikácii** a schopnosti ich aplikácie v konkrétnych, praktických podmienkach Poskytovateľa s cieľom dosiahnuť potrebnú úroveň a pripravenosť Študenta na budúce povolanie pod dohľadom a odborným vedením pracovníkov Poskytovateľa.

**III. Doba plnenia Dohody**

1. Dohoda sa uzatvára na dobu určitú, od (*dátum*)................. do .....................(*dátum*).
2. Odborná prax študenta bude uskutočňovaná v rozsahu **40 hodín,** pričom výkon odbornej praxe neznemožní Študentovi plniť si iné povinnosti vyplývajúce zo Študijného poriadku Univerzity Konštantína Filozofa v Nitre.
3. Plnenie Dohody musí byť ukončené najneskôr **14 dní** pred koncom skúškového obdobia semestra, v ktorom Študent absolvuje predmet odborná prax, ako vyplýva z Harmonogramu príslušného akademického roka zverejneného Univerzitou.

**IV. Práva a povinnosti zmluvných strán**

1. Univerzita:
	1. poverí svojho zamestnanca: doc. Elena Ciprianová, PhD. (ďalej „**Garant odbornej praxe**“) garanciou odbornej praxe;
	2. prostredníctvom garanta odbornej praxe:
		1. poskytne Študentovi:
			1. informácie o organizácii praxe, o podmienkach dojednania Dohody, o obsahovom zameraní odbornej praxe a o požiadavkách na obsahovú náplň dokumentu Hodnotenie praxe v inštitúcii z pohľadu študenta;
			2. návrh Dohody;
		2. rozhodne o udelení hodnotenia „absolvoval/a“ z predmetu odborná prax Študentovi na základe Výkazu o odbornej praxi študenta, ktorým Poskytovateľ potvrdí vykonanie odbornej praxe a v ktorom uvedie navrhované hodnotenie, avšak zohľadňujúc aj Študentom vypracované Hodnotenie praxe v inštitúcii z pohľadu študenta;
		3. spravuje vyplnenú a účastníkmi podpísanú Dohodu a ostatné dokumenty súvisiace s plnením Dohody.
2. Poskytovateľ odbornej praxe:
	1. vytvorí Študentovi primerané podmienky na plnenie cieľa tejto Dohody a umožní Študentovi využiť jeho vedomostný a osobnostný potenciál pre napĺňanie cieľov Poskytovateľa, zohľadňujúc relevantné očakávania a požiadavky študenta v súvislosti s obsahom a priebehom odbornej praxe;
	2. poverí svojho zamestnanca (*meno a priezvisko*)................................................. poskytovaním odbornej pomoci Študentovi, dohľadom nad plnením Dohody, plnením obsahovej náplne odbornej praxe;
	3. bude nápomocný pri získavaní potrebných údajov na vypracovanie Hodnotenia praxe v inštitúcii z pohľadu študenta;
	4. na začiatku praxe zrozumiteľne a preukázateľne vykoná poučenie o bezpečnosti a ochrane zdravia pri práci v súlade so Zákonom č. 124/2006 Z. z. a inými relevantnými právnymi predpismi, ako aj poučenie o ochrane pred požiarmi v súlade so Zákona č. 314/2001 Z. z. a inými relevantnými právnymi predpismi;
	5. odstraňuje vzniknuté organizačné problémy súvisiace s plnením Dohody v súčinnosti s Garantom odbornej praxe;
	6. po ukončení odbornej praxe vydá Študentovi Výkaz o odbornej praxi študenta, ktorý slúži ako potvrdenie o naplnení predmetu Dohody a ktorý obsahuje stručné hodnotenie výkonu Študenta;
	7. v súlade s platnými právnymi predpismi a s inými právne záväznými zmluvami a dohodami Poskytovateľa v primeranom rozsahu umožní Garantovi odbornej praxe kontrolu Študentom plnených úloh;
	8. s osobnými údajmi Študenta bude nakladať iba v súlade so Zákonom č. 18/2018 Z. z. a v dohodnutom rozsahu.
3. Študent:
	1. osobne zabezpečí podpísanie tejto Dohody;
	2. počas výkonu odbornej praxe
		1. riadne a včas plní pridelené pracovné úlohy;
		2. dodržiava všetky predpisy a nariadenia platné pre Poskytovateľa a pre osoby zabezpečujúce činnosť Poskytovateľa, s ktorými bol riadne a preukázateľne oboznámený;
		3. písomne spracováva informácie o jej priebehu a zahrnie ju do Hodnotenia praxe v inštitúcii z pohľadu študenta, ktorú predloží Garantovi odbornej praxe ako podklad na udelenie hodnotenia;
	3. počas výkonu odbornej praxe aj po jej ukončení v súlade s relevantnými právnymi predpismi a inými právne záväznými zmluvami a dohodami Poskytovateľa primerane zachováva mlčanlivosť o skutočnostiach, o ktorých sa dozvedel pri výkone odbornej praxe;
	4. po ukončení odbornej praxe odovzdá Garantovi Výkaz o odbornej praxi študenta, Hodnotenie praxe v inštitúcii z pohľadu študenta a iné prípadné dokumenty a podklady potrebné na hodnotenie vykonania odbornej praxe;
	5. okamžite a bezodkladne informuje Garanta odbornej praxe o okolnostiach brániacich plneniu tejto Dohody;
	6. dáva Poskytovateľovi a Univerzite súhlas v zmysle Zákona č. 18/2018 Z. z. na spracovávanie a uchovávanie jeho osobných údajov na účely plnenia Dohody.

**V. Zodpovednosť za škodu**

1. Zodpovednosť za prípadné škody vzniknuté počas plnenia tejto Dohody sa riadi príslušnými všeobecne záväznými právnymi predpismi.

**VI. Ostatné dojednania**

1. Počas výkonu odbornej praxe na základe tejto Dohody Študentovi ostáva jeho právne postavenie študenta vysokej školy nezmenené, a to aj v oblasti poistenia (zdravotného, nemocenského, dôchodkového a pod.) v zmysle platných všeobecne záväzných právnych predpisov.
2. Náklady na ubytovanie, cestovné a stravné, ktoré vzniknú študentovi v súvislosti s výkonom odbornej praxe, si hradí Študent sám, pokiaľ sa s Poskytovateľom písomne nedohodne inak.

**VII. Záverečné ustanovenia**

1. Dohoda nadobúda platnosť dňom jej podpisu Zmluvnými stranami.
2. Právne vzťahy Zmluvných strán touto Dohodou bližšie neupravené sa riadia právnymi predpismi uvedenými v článku I Dohody.
3. Prípadné spory vyplývajúce z plnenia predmetu Dohody budú Zmluvné strany prednostne riešiť dohodou na základe vzájomného rokovania.
4. Akékoľvek zmeny a doplnenia tejto Dohody možno vykonať len písomne po súhlase všetkých Zmluvných strán.
5. Dohoda sa vyhotovuje v 3 rovnopisoch, každá Zmluvná strana dostane jedno vyhotovenie Dohody.

|  |  |  |
| --- | --- | --- |
| V Nitre dňa  | V dňa  | V dňa  |
|  |  |  |
| prof. PhDr. Martin Hetényi, PhD.dekan FF UKF v Nitre | zástupca Poskytovateľa | Študent |